
	COMISIA PENTRU MUNCĂ ŞI PROTECŢIE SOCIALĂ



	Bucureşti,
	15 aprilie 2008

	Nr.
	27/80



R A P O R T

asupra proiectului de Lege pentru aprobarea Ordonanţei de urgenţă a Guvernului nr.152/2007 pentru completarea Legii nr.8/2006 privind instituirea indemnizaţiei pentru pensionarii sistemului public de pensii, membri ai uniunilor de creatori legal constituite şi recunoscute ca persoane juridice de utilitate publică
În conformitate cu prevederile art.95 şi 115 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. PLx 109 din 5 martie 2008, cu dezbaterea pe fond în procedură de urgenţă, a proiectului de Lege pentru aprobarea Ordonanţei de urgenţă a Guvernului nr.152/2007 pentru completarea Legii nr.8/2006 privind instituirea indemnizaţiei pentru pensionarii sistemului public de pensii, membri ai uniunilor de creatori legal constituite şi recunoscute ca persoane juridice de utilitate publică.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.1779/20.12.2007)

· avizul favorabil al Comisiei juridice, de disciplină şi imunităţi (nr.31/194/18.03.2008)

· avizul favorabil al Comisiei pentru cultură, arte, mijloace de informare în masă (nr.30/514/07.04.2008).
Proiectul de lege are ca obiect de reglementare completarea art.1 din Legea nr.8/2006 cu un nou alineat, alin.(21), care să prevadă posibilitatea modificării cuantumului indemnizaţiei ori de câte ori se modifică valoarea punctului de pensie, fără a putea depăşi nivelul a de două ori salariul de bază minim brut pe ţară garantat în plată.
Comisia propune Plenului Camerei Deputaţilor aprobarea proiectului de lege pentru evitarea unui tratament discriminatoriu între beneficiarii indemnizaţiei care au ieşit la pensie înainte de creşterea anuală a valorii punctului de pensi şi cei care ies la pensie după aplicarea punctului de pensie majorat, întrucât la art.5 alin.(1) din Normele metodologice de aplicare a Legii nr.8/2006, aprobate prin H.G. nr.1650/2006, se precizează că indemnizaţia de 50% se calculează ca procent din pensia cuvenită sau, după caz, aflată în plată la data înregistrării cererii, iar la alin.(3) al aceluiaşi articol se menţionează că eventualele modificări ale cuantumului pensiei din sistemul public, intervenite după data solicitării indemnizaţiei, nu modifică nivelul acesteia. 
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

La lucrările comisiei care au avut loc în şedinţa din 9 aprilie 2008 au fost prezenţi 17 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi.

Proiectul de lege a fost adoptat de Senat în şedinţa din 3 martie 2008.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat. 


În urma dezbaterilor, Comisia propune admiterea cu modificări a proiectului de lege, după cum urmează: 

Amendamente admise

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text 

ordonanţa de urgenţă
	Text Senat
	Text propus de Comisie

(autorul amendamentului)
	Motivarea amendamentului

	1
	__
	Titlul legii
Lege

privind aprobarea Ordonanţei de urgenţă a Guvernului nr.152/2007 pentru completarea Legii nr.8/2006 privind instituirea indemnizaţiei pentru pensionarii sistemului public de pensii, membri ai uniunilor de creatori legal constituite şi recunoscute ca persoane juridice de utilitate publică
	Nemodificat 
	

	2
	__
	Articol unic. - Se aprobă Ordonanţa de urgenţă a Guvernului nr.152 din 19 decembrie 2007 pentru completarea Legii nr.8/2006 privind instituirea indemnizaţiei pentru pensionarii sistemului public de pensii, membri ai uniunilor de creatori legal constituite şi recunoscute ca persoane juridice de utilitate publică, publicată în Monitorul Oficial al României, Partea I, nr.883 din 21 decembrie 2007.

	Articol unic. - Se aprobă Ordonanţa de urgenţă a Guvernului nr.152 din 19 decembrie 2007 pentru completarea Legii nr.8/2006 privind instituirea indemnizaţiei pentru pensionarii sistemului public de pensii, membri ai uniunilor de creatori legal constituite şi recunoscute ca persoane juridice de utilitate publică, publicată în Monitorul Oficial al României, Partea I, nr.883 din 21 decembrie 2007 cu următoarea modificare:
Autor: Comisia pentru muncă şi protecţie socială 

	Pentru respectarea normelor de tehnică legislativă, având în vedere modificarea propusă în prezentul raport.

	3
	Titul ordonanţei de urgenţă

Ordonanţă de urgenţă pentru completarea Legii nr.8/2006 privind instituirea indemnizaţiei pentru pensionarii sistemului public de pensii, membri ai uniunilor de creatori legal constituite şi recunoscute ca persoane juridice de utilitate publică

	Nemodificat 
	Nemodificat 
	

	4
	Articol unic. – După alineatul (2) al articolului 1 din Legea nr.8/2006 privind instituirea indemnizaţiei pentru pensionarii sistemului public de pensii, membri ai uniunilor de creatori legal constituite şi recunoscute ca persoane juridice de utilitate publică, publicată în Monitorul Oficial al României, Partea I, nr.39 din 17 ianuarie 2006, cu modificările ulterioare, se introduce un nou alineat, alin.(21), cu următorul cuprins:
	Nemodificat 
	Nemodificat 
	

	
	(21) Cuantumul indemnizaţiei se modifică ori de câte ori se modifică pensia titularului, ca urmare a modificării valorii punctului de pensie, dar nu poate depăşi două salarii de bază minime brute pe ţară, garantate în plată.


	Nemodificat 
	- La articolul unic, alineatul (21) al articolului 1 se modifică şi va avea următorul cuprins:
„(21) Cuantumul indemnizaţiei se modifică ori de câte ori se modifică pensia titularului, ca urmare a modificării valorii punctului de pensie.”
Autor: Comisia pentru cultură, arte, mijloace de informare în masă şi Comisia pentru muncă şi protecţie socială 

	S-a eliminat teza finală a alin.(21) întrucât această prevedere se regăseşte în cuprinsul alin.(2) din Legea nr.8/2006,, aşa cum a fost modificat prin Legea nr.4/2007.





Comisia propune aprobarea proiectului în forma propusă în raport, cu unanimitate de voturi.
PREŞEDINTE,




SECRETAR,








Gheorghe Barbu



Kerekes Károly 

Şef serviciu, 

Consilier Elena MESAROŞ







Întocmit,

Expert Monica Rallu CURTA

